Jeanne Abdullah

Yang Amat Berbahagia Tun Datin Paduka Seri Jeanne binti Abdullah Danker (lahir 29 Julai 1953) merupakan Pasangan Perdana Menteri Malaysia kelima dan balu kepada Tun Abdullah Ahmad Badawi. Jeanne dahulunya berkahwin dengan adik lelaki isteri pertama Abdullah. Beliau juga merupakan pengurus di Kompleks kediaman Seri Perdana dan mempunyai dua anak dari perkahwinannya sebelum ini. Walau bagaimanapun, pada awal Mac tahun itu, Perdana Menteri menolak khabar angin tentang rancangannya untuk berkahwin semula walaupun khabar angin telah beredar selama lebih dari setahun.

Latar belakang
Dilahirkan sebagai Jeanne Danker pada 29 Julai 1953 di Kuala Lumpur kepada keluarga Roman Katolik Portugis-Serani,"Jeanne Abdullah: I am proud to be a Muslim ." Asia One News. Sunday 10 August 2008. Retrieved on 27 September 2009. beliau merupakan anak sulung daripada empat adik-beradik. Beliau ialah seorang alumni Sekolah Menengah Assunta di Petaling Jaya, Selangor. Bapanya ialah Matthew Danker.

Jeanne kemudian memeluk Islam pada usia 23 tahun, apabila beliau berkahwin dengan suami pertamanya, Othman Mahmood, yang merupakan adik kepada arwah isteri pertama Abdullah, Tun Endon Mahmood. 

Jeanne bekerja dalam bidang pengurusan hotel di hotel-hotel utama termasuk Kuala Lumpur Hilton dan Pan Pacific Hotel. Pada satu ketika, beliau mejadi penyelia kediaman rasmi Timbalan Perdana Menteri Malaysia ketika Abdullah Badawi menjadi Timbalan Perdana Menteri, dan menjadi pengurus Seri Perdana, kediaman rasmi Perdana Menteri, apabila Abdullah mengambil alih jawatan Perdana Menteri pada 1 November 2003.

Kerjaya
Berpengalaman luas dalam bidang pentadbiran dan perhotelan kerana pernah bertugas di Hotel Hilton, Kuala Lumpur dan Hotel Pan Pacific, bersebelahan dengan Pusat Dagangan Dunia Putra. Seterusnya bertugas sebagai pengurus di Kompleks Seri Perdana.

Perkahwinan pertama
Beliau pernah berkahwin dengan Othman Mahmmood iaitu adik kepada Endon Mahmood. Jadi beliau merupakan biras kepada Abdullah Ahmad Badawi. Sebelum berkahwin dengan Othman Mahmmood, beliau telah memeluk agama Islam. Maka, Jeanne adalah adik ipar kepada Endon Mahmood, isteri Abdullah Ahmad Badawi yang pertama. Endon telah meninggal pada 2005. Hasil perkongsian hidup Jeanne bersama Osman, mempunyai dua orang anak iaitu Nadiah Kimie dan Nadene Kimie Othman.

Perkahwinan kedua
Beliau bernikah dengan Abdullah Ahmad Badawi, mantan Perdana Menteri Malaysia ke-5, yang lebih mesra dikenali dengan panggilan "Pak Lah", dalam satu majlis tertutup dan dihadiri oleh keluarga terdekat sahaja di Seri Perdana, Putrajaya pada hari Sabtu. 9 Jun 2007. Hal ini dimaklumkan dalam satu sidang media pada 6 Jun 2007 . Pada Mac 2007, wartawan TV3 telah bertanya tentang khabar angin tentang perkahwinan itu kepada Pak Lah.

Abdullah berumur 67 tahun dan mempunyai 2 anak iaitu Nori Abdullah dan Kamaludin Abdullah. 

Abdullah dan Jeanne telah kenal lama malahan hubungan antara Endon Mahmood  dan Jeanne amat akrab kerana abang Endon merupakan suami Jeanne. Mereka sering berjumpa di kediaman bapa Endon, Mahmood Ambak di Kuala Lumpur.

Gambar rasmi yang dikeluarkan oleh Bernama menunjukkan Jeanne tidak bertudung dan mempunyai wajah pan Asian sebagaimana Endon Mahmood. Endon meninggal dunia kerana penyakit kanser payudara pada 20 Oktober 2005 . Endon mempunyai darah campuran Melayu-Jepun  sementara Jeanne Abdullah mempunyai darah campuran Perancis.

Perkahwinan ini menamatkan teka-teki siapa bakal menjadi isteri kedua Pak Lah yang menduda sejak 20 Oktober 2005. Kehidupan Perdana Menteri Malaysia akan lebih sempurna dengan kehadiran seorang isteri, wanita pertama Malaysia, menjaga dan menasihati Paklah dalam kehidupan bekeluarga. Dengan ini Paklah lebih bersedia menghadapi Pilihan raya Malaysia ke-12 yang mungkin diadakan pada hujung tahun 2007 atau awal 2008.

Majlis akad nikah
Pada 9 Jun 2007, akad nikah disempurnakan oleh Imam Masjid Putrajaya Abdul Manaf Mat pada pukul 2.50 petang. Saksinya ialah Datuk Kamaluddin Abdullah dan Khairy Jamaluddin. 

Turut hadir ialah Nadiah Kimie (lahir 1978) dan Nadene Kimie Othman (lahir 1980) dan bapa kandung Jeanne, Mathew Danker. Lain-lain ialah adik Allahyarham Datin Seri Endon Mahmud, Datuk Rahmah, Othman, Nonni dan Puan Sri Aizah, serta suaminya, Tan Sri Mohd Radzi Mansor.

Abdullah yang berpakaian baju Melayu dan samping warna krim menyarungkan cincin berlian pada jari Jeanne yang berpakaian baju kurung dan selendang sedondon. Liputan media betul-betul tidak ada.

Masjid Jamiul Badawi di Kepala Batas, Seberang Perai, Pulau Pinang akan mengadakan jamuan sempena perkahwinan Abdullah. Hal ini disahkan oleh Setiausaha Politik Abdullah, Datuk Othman Desa.

Ziarah pusara 
Jam 4.55 petang, Abdullah, Jeanne dan semua ahli keluarga terdekat menziarahi pusara arwah isterinya Tun Datin Paduka Seri Endon Mahmood di Tanah Perkuburan Islam, Taman Selatan, Presint 20, Putrajaya. Abdullah mengetuai bacaan tahlili, menyiram air mawar dan menabur bunga melur di pusara Endon. Abdullah menegaskan Rasulullah menyarakan pokok ditanam di pusara kerana pokok akan bertasbih.

Perkahwinan ini merupakan satu lagi kejutan bagi rakyat Malaysia. Sebelum ini Raja Dr Nazrin Shah telah berkahwin dengan Zara Salim Davidson secara sederhana dan tiada liputan media.

Penghargaan
Selepas berkahwin dengan Abdullah, Jeanne telah secara automatik diberikan versi wanita hakmilik kehormatan suaminya, Dato' Seri, Datin Seri. Kemudian pada 3 April 2009, Yang di-Pertuan Agong Tuanku Mizan Zainal Abidin di Istana Negara menganugerahkan darjah kebesaran Seri Setia Mahkota (SSM) kepada Jeanne. SSM membawa gelaran kehormatan Tun. Anugerah ini telah dikurniakan pada majlis penyerahan kuasa daripada suaminya kepada Datuk Seri Najib Tun Razak.

Kehormatan Malaysia
  : 
 50px Seri Setia Mahkota (SSM) – Tun (2009)
  :
 50px Darjah Kebesaran Seri Paduka Mahkota Selangor (SPMS) – Datin Paduka Seri (2007)
  :
 50px Darjah Utama Negeri Melaka (DUNM) – Datuk Seri Utama (2007)
  :
 50px Datuk Amar Bintang Kenyalang (DA) – Datuk Amar (2008)

Rujukan

Pautan luar
 Profil Jeanne Abdullah

Kategori:Kelahiran 1953
Kategori:Orang hidup
Kategori:Pasangan Timbalan Perdana Menteri Malaysia
Kategori:Pasangan Perdana Menteri Malaysia
Kategori:Orang dari Selangor
Kategori:Orang Malaysia berketurunan Portugis
Kategori:Orang Malaysia berketurunan Kristang
Kategori:Muslim Malaysia
Kategori:Orang Masuk Islam dari Roman Katolik
Kategori:Penerima Seri Setia Mahkota
Kategori:Keluarga Abdullah Ahmad Badawi
Kategori:Penerima Darjah Utama Negeri Melaka
Kategori:Penerima Darjah Kebesaran Seri Paduka Mahkota Selangor